ဆုအိဂဲဆွတ်ကန်

ဆုအိဂဲဆွတ်ကန် (水月湖, Suigetsu-ko) သည် ဂျပန်နိုင်ငံ၊ ဟွန်းရှူးကျွန်း၊ ဟိုခုရိခုဒေသတွင်ရှိသည့် ရေကန်တစ်ခု ဖြစ်သည်။ ဖုခုအိခရိုင်၊ မိဟမမြို့နှင့် ဝဆခမြို့များအကြားရှိ မိခတရေကန်ငါးခုတွင် ပါဝင်သည့် ကန်တစ်ခုလည်း ဖြစ်သည်။ ဤကန်သည် ဂျပန်ပင်လယ်ရှိ ဝဆခပင်လယ်အော်နှင့် နီးသည်။ ကန်အတွင်းရှိရေများသည် နှစ်ထောင်ပေါင်းများစွာ ကန်အတွင်းမှ အခြားသို့စီးဝင်သွားခြင်းမရှိသည့်အတွက် ၁၉၉၃ ခုနှစ်ကတည်းက သိပ္ပံပညာရှင်များအတွက် စိတ်ဝင်စားဖွယ်နေရာတစ်ခု ဖြစ်ခဲ့သည်။ ကန်တည်ရှိရာဧရိယာသည် ဝဆခပင်လယ်အော်အမျိုးသားဥယျာဉ်၏ အစိတ်အပိုင်းတစ်ခုလည်း ဖြစ်သည်။ မိခတကန်ငါးကန် မိခတကန်ငါးကန်တွင် ဆားပါဝင်မှုသည် ကွဲပြားကြသည်။ မိခတကန်သည် ရေချိုဖြစ်ပြီး၊ ဟိရုဂကန်သည် ပင်လယ်ရေပါဝင်လျက်ရှိသည်။ ခုဂုရှိကန်နှင့် ဟိရုဂကန်များသည် ဝဆခပင်လယ်အော်နှင့် ဆက်စပ်နေကြသည်။ မိခတကန်အတွင်းသို့ ဟဆုမြစ်အတွင်းမှ ရေများသည် အဓိကရေအရင်းအမြစ်အဖြစ် စီးဝင်ကြသည်။ ကန်များ၏ အရွယ်အစားနှင့် ရေအနက်မှာ အောက်ပါအတိုင်း ဖြစ်ကြသည်။ မိခတကန် - ဧရိယာ ၃.၅၆ စတုရန်းကီလိုမီတာ၊ အနက် ၅.၈ မီတာ ဆုအိဂဲဆွတ် - ဧရိယာ ၄.၁၆ စတုရန်းကီလိုမီတာ၊ အနက် ၃၄.၀ မီတာ ဆုဂကန် - ဧရိယာ ၀.၉၁ စတုရန်းကီလိုမီတာ၊ အနက် ၁၃.၀ မီတာ ခုဂုရှိကန် - ဧရိယာ ၁.၄၀ စတုရန်းကီလိုမီတာ၊ အနက် ၂.၅ မီတာ ဟိရုဂကန် - ဧရိယာ ၀.၉၂ စတုရန်းကီလိုမီတာ၊ ၃၈.၅ မီတာ ပြင်ပလင့်များ Lake Suigetsu - Location www.suigetsu.org Lake Suigetsu - www.suigetsu.org - Main page ကိုးကား